Document ID: /roh_data/filtered/fineweb-2-filterrobots_roh.jsonl.gz/67879

Ün hom va sün seis viadi da nozzas. Bain da buna glüna, mo malsvout e confus uondagescha’l tras ün muond da pêrins extatics e da furtüna prefabrichada. El es – e quai in mincha reguard – al lö sbaglià perche ch‘el ha fat ün fal cardinal in fatschendas da maridaglias: El nun ha ingüna spusa. E listess e’l pront. Forsa nun e’l radschunaivel. Forsa e’l tuottafat normal. El sa cha tuot es vaira stran. Ed el cumainza a quintar. Ün’istorgia subtil-grotesca dad ün dret hom in üna missiun totalmaing fallada.